Gamma Andromedae

Gamma Andromedae (γ And) seu AlamakIoannis Bayeri, Uranometria, Augustae Vindelicorum, Christophorus Mangus, 1603.Joannis Elerti Bode, Uranographia, Berolini, Frideric. de Hahn, 1801., magnitudine apparente 2.26, a systemate stellari nostro circiter 350 annis luce mensis distans, est stella constellationis Andromedae. Systema binarium constituit cuius membrum minus visibile "2 ad γ And" e tribus stellis parvis consistit.

Character "γ" Andromedae anno 1603 in Uranometria ab Ioanne Bayero adsignatus est. Stella etenim nomina duo Arabica habet, رجل المسلسلة Rijl al-Musalsalah scilicet "Pes Mulieris" i.e. "Andromedae", عناق الأرض ʾAnāq al-ʿArḍ scilicet "caracal". Ex hoc nomine Arabico designatio communis " Alamak" et "Almach" derivatur. Hanc cum aliis stellis proximis asterismus Sinensis 天大将军 Tiān dà jiāngjūn "dux magnus caelestis" constituitur, unde ipsa γ Andromedae Sinice 天大將軍一 Tiān dà jiāngjūn yī "prima magni ducis caelestis" nuncupatur.

γ Andromedae systema binarium constituisse monstravit anno 1778 Iohannes Tobias Mayer, qui telescopii ope primariam splendidiorem colore flavam "1 ad γ And" distinxit secundariamque cyaneam, inter se 9.6 secundis apparentibus distantes. Gulielmus Struve anno 1842 hanc secundariam in duas distinguere potuit, periodo orbitali 64 annorum sibi circumeuntes. Quarum una "2 ad γ And C" stella simplex esse censetur. Altera autem "2 ad γ And B" systema binarium spectroscopicum constituisse docuerunt L. A. Maestre et J. A. Wright anno 1960, cuius membra "2 ad γ And BA" et "2 ad γ And BB" appellare licet.

 Systema 
 1 ad γ Andromedae seu γ Andromedae A - Almach (UAI)Catalogus nomina stellarum 
 2 ad γ Andromedae BA
 2 ad γ Andromedae BB
 2 ad γ Andromedae C

 Notae 

 Bibliographia 
 L. A. Maestre, J. A. Wright, "A Preliminary Study of the Spectroscopic Binary Gamma Andromedae B" in Astrophysical Journal vol. 131 (1960) pp. 119–121

 Nexus externi 

Categoria:Andromeda (constellatio)
Categoria:Systemata stellaria